\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Μέρες Εργασίας μήνα – Άδεια Άνευ Αποδοχών**

Στην ερμηνευτική εγκύκλιο με αριθμ. πρωτ: 2/1015/ΔΕΠ/5-1-2016 (ΑΔΑ: ΨΑΕΦΗ-ΠΟ7) του Γ.Λ.Κ., στην ερμηνεία της «Επί του άρθρου 25 - Γενικές ρυθμίσεις για θέματα αποδοχών», στην σελίδα 31,

(Ερμηνευτική εγκύκλιος επί του Ν. 4354/2015, Κεφ. Β΄, [ΦΕΚ 176/16-12-2015, Τεύχ. Α΄]),

αναφέρονται τα εξής:

**Επί του άρθρου 25**

**Γενικές ρυθμίσεις για θέματα αποδοχών**

Με τις διατάξεις του παρόντος άρθρου αντιμετωπίζονται διάφορα θέ­ματα που αναφύονται κατά τη διαδικασία εκκαθάρισης των αποδοχών των υπαλλήλων. Οι συγκεκριμένες διατάξεις λειτουργούν συμπληρωματικά προς όμοιες του Υπαλληλικού Κώδικα ή επαναλαμβάνουν παλαιότερες, στην προσπάθεια συγκέντρωσής τους σε ένα άρθρο, προκειμένου να βοη­θηθούν οι υπάλληλοι των οικονομικών υπηρεσιών. Ειδικότερα :

……………………………..

Με την παρ. 2 προβλέπεται ότι για τον υπολογισμό των αποδοχών σε όλες τις περιπτώσεις, ο μήνας λογίζεται για τριάντα (30) ημέρες. Στις πε­ριπτώσεις αποχής του υπαλλήλου από τα καθήκοντά του λόγω απεργίας, ο μήνας λογίζεται για είκοσι πέντε (25) ημέρες. Στην περίπτωση απεργίας, στην έννοια της οποίας υπάγονται και οι στάσεις εργασίας, γίνεται περι­κοπή των μεικτών μηνιαίων αποδοχών συμπεριλαμβανομένων και των κρατήσεων, εργοδότη και εργαζόμενου, για κύρια και επικουρική σύ­νταξη, στην περίπτωση που η ημέρα απεργίας αναγνωρίζεται ως συντά­ξιμη.

Επιπλέον, επισημαίνεται ότι οι υπάλληλοι που βρίσκονται: α) σε άδεια χωρίς αποδοχές και β) στην περίπτωση αδικαιολόγητης απουσίας, θα ανα­φέρονται ως μισθοδοτούμενοι από την Υπηρεσία τους, χωρίς να διενεργεί­ται καμία κράτηση (υπέρ ασφαλιστικών ταμείων, κύριας σύνταξης κ.λπ.).

Τονίζεται ότι οι ασφαλιστικές εισφορές ασφαλισμένου και εργοδότη που αναλογούν στο διάστημα εκείνο της απουσίας των υπαλλήλων λόγω άδειας άνευ αποδοχών, όποιο (διάστημα) λογίζεται από τις ισχύουσες δια­τάξεις ως συντάξιμο, παρακρατούνται κανονικά από τις αποδοχές των ε­πόμενων, από την επάνοδο του υπαλλήλου στην Υπηρεσία, μηνών και βα­ρύνουν εξ ολοκλήρου τον υπάλληλο.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*